**PONEDJELJAK, 6.4.2020.**

**Dragi moji učenici!**

**U Velikom tjednu smo, pred najvećim kršćanskim blagdanom Uskrsom. Do Velikog četvrtka marljivo rješavamo zadatke. Krenimo odmah!**

**HRVATSKI JEZIK**

U Školi na Trećem smo ponovili što je basna. Vi ste to sigurno znali.



Pročitajte još jednom basnu *Kako su se jazavac i zec sudili*. Zatim riješite kviz.

[Kako su se jazavac i zec sudili - basna](https://view.genial.ly/5e7debe2006df70d770808f0)

[Kviz](https://view.genial.ly/5e7df5322e1d9a0e089abbe0) – uz basnu

U bilježnicu zapišite:

Kako su se jazavac i zec sudili

Narodna basna

* basna

Likovi:

* jazavac i zec – nepopustljivi, pohlepni i lakovjerni
* lisica – lukava i domišljata

Pouka: Istina je da su pohlepni i nepopustljivi uvijek na gubitku.

U bilježnicu riješite zadatke:



Kada riješite zadatke, odaberite **jedan događaj** iz basne i prikažite ga u obliku stripa. (1-3 sličice stripa). Kada sve napravite, fotografirajte i pošaljite mi uradak u pojedinačnoj poruci.

Baš se veselim novim basnama!

**MATEMATIKA**

Danas je dan kada po rasporedu sati imamo dopunsku nastavu pa predlažem svima riješiti nekoliko zadataka dijeljenja jednoznamenkastim brojevima u bilježnicu s kvadratićima.

347:5, 897:6, 567:3, 673:5, 675:3,

986:4, 654:4, 997:3, 785:4, 876:7, 987:9, 675:8.

I dalje se bavimo površinom pravokutnika i kvadrata.

Najprije riješite u geometrijsku bilježnicu zadatke s kviza.

Kviz - [Opseg i površina kvadrata i pravokutnika](https://wordwall.net/hr/resource/1236474?fbclid=IwAR2xZENv_dQCX6HLyuL6o4iNucY6oaMTu5zsGjpeB-skFuFMLlba_2QpTuc)

Zatim riješite 92. i 93. str. u zbirci zadataka.

Na dnu 93. stranice izvršite samoprocjenu nakon vježbanja i ponavljanja. (Nacrtajte *smajlić*).

 Sve razumijem i rješavam zadatke bez teškoća.

 Uglavnom razumijem, ali moram još malo proučiti gradivo da mi bude jasnije. Za neke zadatke sam tražio/la pomoć roditelja.

 Nije mi baš jasno. Zadatke sam riješio/la uz pomoć roditelja.

**TZK**

Vježbali smo uz poznatog atletičara Ivana Katanušića. **Sportaši s invaliditetom mogu nam biti primjer u upornosti i marljivosti.**

Prije svega, pomognite roditeljima u poslovima oko kuće. Lijep je dan i treba dio dana provesti vani. Zatim izvedite dodatna motorička gibanja:


* bacanje drveta ili kamena suvanjem (umjesto medicinke – budite maštoviti i nađite zamjenu za medicinku u dvorištu ili prirodi)
* preskakanje kratke vijače (barem 50 puta)
* trčanje na razne načine do 4 min
* gađanje lopticom u cilj (u stablo, loptu ili drugi cilj)

(U kratkom video uratku snimite bacanje **suvanjem** i pošaljite u grupu. Pazite na položaj ruku).

**Razmišljajte o događajima u Velikom tjednu. Ako ste nekog od ukućana povrijedili, ispričajte se. Pripremite svoje srce za Uskrs!**

**S vama u mislima, učiteljica Pavica**

Za one koji žele probuditi mozak mozganjem na početku tjedna:



Koja je šifra lokota? Pokušajte otkriti…

I jedna detektivska priča za slobodno vrijeme…pa kad odgovorite na pitanje, napišite mi u poruci. ☺

Lopov je uhvaćen

U nekom hotelu, smjestio se neki trgovački putnik, koji je u svojoj torbi imao puno novaca i vrijednosnih papira.

Neki je prepredeni lopov saznao za to iste večeri i odlučio da odmah stupi u akciju. Kad je većina hotelskih gostiju bila na večeri ili u sali za ples, lopov se prikrade onoj sobi, u kojoj je bio trgovački putnik.

Smislio je ovakav plan: za svaki slučaj pokucat će na vrata, pa ako se nitko ne javi, provalit će u sobu, a ako se netko javi, ispričat će se i produžiti hodnikom.

Pokuca.

- Uđite! – čuo se glas iz sobe.

Ali lopov se odmah snašao:

- Oprostite, nov sam gost, pa sam promašio svoju sobu!

Na te riječi lopovu pristupi policajac, koji je baš naišao u hodnik i vidio taj događaj. Priđe lopovu i uhapsi ga zbog pokušaja pljačke.

**PITANJE**: Na temelju čega je policajac mogao zaključiti da je taj čovjek lopov?